76. õhudessantdiviis - Vikipeedia, vaba entsüklopeedia

# 76. õhudessantdiviis

### Allikas: Vikipeedia

Pihkva 76. õhudessantdiviis (vene keeles 76-я гвардейская десантно-штурмовая дивизия) on Vene Föderatsiooni õhudessantvägede üksus, mille staap asub Pihkvas.

## [redigeeri] Ajalugu

Diviis loodi 1. septembril 1939. aastal 157. laskurdiviisi nime all ja oli Põhja-Kaukaasia sõjaväeringkonna koosseisus. 1941. aastal osales Odessa kaitselahingutes ja Feodossija dessandis. 1943. aastal osales Stalingradi lahingus. 1947. aastal sai diviisi asukohaks Pihkva.

Pihkva õhudessantdiviis osales 1980-ndate lõpus ja 1990-ndate alguses mitmete rahutuste ja konfliktide mahasurumises Armeenias, Aserbaidžaanis, Gruusias, Kõrgõzstanis, Põhja- ja Lõuna-Osseetias, augustiputši käigus saadeti ka Eestisse. Diviis saabus 20. augustil Tallinnasse, piiras 21. augusti hommmikul Tallinna teletorni ning lahkus järgmisel päeval Eestist.

## [redigeeri] Koosseis

- 104. õhudessantpolk Tšerjohhas
- 234. õhudessantpolk Pihkvas
- 1140. suurtükipolk

Diviis koosneb ainult elukutselistest sõduritest.

## [redigeeri] Lahingud

Diviis osales Esimeses Tšetšeenia sõjas ja kaotas seal langenutena 45 meest. Alates 1999. aastast osales 76. õhudessantdiviis ka Teises Tšetšeenia sõjas. 29. veebruarist 1. märtsini 2000 Arguni lähedal kõrgendikul 776 toimunud lahingus kaotas diviis ametlikel andmetel surnutena 84 sõjaväelast.

## [redigeeri] Õppused

- 1994. aastal toimusid ühisõppused Prantsusmaa dessantväelastega.
- 20. augustil 1998. korraldati Eesti ja Läti piiri lähedal õppus koodnimega "Tagasitulek", kus põhiraskust kandis Pihkva 76. õhudessantdiviisi üks polk.
- 30. augustil 2007. pidas diviis õppusi, kus keskenduti sellele, kuidas läbida rasketes tingimustes soine ala.

## [redigeeri] Artiklid

- Toomas Mattson. Vene suurõppused ei heidutanud Eestit - Postimees, 23.08.1998.
- Tanel Rütman. Eesti kaitseväe esindajad käisid Vene eliitväeosa inspekteerimas - Postimees, 01.12.1998.
- Pihkva õhudessantvägi muutub elukutseliseks - Eesti Päevaleht Online, 02.09.2002.
- Andrew Osborn. Kremlin film makes heroes out of paratroops it left to be massacred - The Independent, 15.05.2006.
- Janek Zavatski. Tänased ohvitserid valmistusid Vene soomukeid ründama - Postimees, 19.08.2006.
- Jaanus Piirsalu. Ajateenistus Venemaa armees lüheneb kahelt aastalt ühele - Eesti Päevaleht Online, 23.07.2007.

## [redigeeri] Välislingid

- http://www.contract.mil.ru/1241/index.shtml
- http://www.desant.ru/division/76.html

Välja otsitud andmebaasist "http://et.wikipedia.org../../../7/6/2E/76._%C3%B5hudessantdiviis.html"

Kategooriad: Venemaa relvajõud

##### Views

- Artikkel
- Arutelu
- Viimane redaktsioon

##### Otsi